CELEX: 32005R0266
Language: sl
Date: 2005-02-17
Title: Uredba Komisije (ES) št. 266/2005 z dne 17. februarja 2005 o uvrstitvi določenega blaga v kombinirano nomenklaturo

18.2.2005   
            
            
               SL
            
            
               Uradni list Evropske unije
            
            
               L 47/3
            
         
      UREDBA KOMISIJE (ES) št. 266/2005
   z dne 17. februarja 2005
   o uvrstitvi določenega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrščanjem blaga, navedenega v Prilogi k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili je treba blago, opisano v stolpcu 1 preglednice iz Priloge, uvrstiti pod oznako KN, navedeno v stolpcu 2, zaradi utemeljitev, navedenih v stolpcu 3.
            
         
               (4)
            
            
               Primerno je zagotoviti, da se po določbah iz člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2), imetnik lahko za obdobje treh mesecev še naprej sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu z določbami te uredbe.
            
         
               (5)
            
            
               Ukrepi, predvideni v tej uredbi, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 preglednice iz Priloge, je uvrščeno v kombinirano nomenklaturo pod oznako KN iz stolpca 2 navedene preglednice.
   Člen 2
   Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in ki niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 17. februarja 2005
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1. Uredba, kakor je bila nazadnje spremenjena z Uredbo Komisije (ES) št. 1989/2004 (UL L 344, 20.11.2004, str. 5).
   
      (2)  UL L 302, 19.10.1992, str. 1. Uredba, kakor je bila nazadnje spremenjena z Aktom o pristopu iz leta 2003.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Obutev, ki pokriva prste in blazinice stopala, ki pušča peto in več kot polovico stopala odprti, z usnjenim zgornjim delom, ki je na notranji strani podložen s tekstilnim materialom, in z zunanjim podplatom iz usnja, z notranjiki dolžine manj kot 24 cm. Obutev se pritrdi na stopalo z dvema elastičnima trakovoma okoli pete.
                  (Čevelj za ritmično gimnastiko)
                  (Glej fotografijo št. 633 A in 633 B) (1)
                  
               
               
                  6403 59 91
               
               
                  Uvrstitev določajo splošni pravili 1 in 6 za razlago kombinirane nomenklature, opomba 3(b) k poglavju 64 in besedilo k oznakam KN 6403, 6403 59 in 6403 59 91.
                  Pri uporabi določb splošnega pravila 1 za razlago kombinirane nomenklature pomeni izraz „zunanji podplat“, kakor se med drugim uporablja pri tarifni številki 6403, tisti del obutve, ki je med nošenjem v stiku s tlemi. Glej tudi pojasnjevalno opombo harmoniziranega sistema k poglavju 64, Splošno (C).
                  Ker se lahko v ritmični gimnastiki samo blazinice stopala dotikajo tal, je ustrezni del obutve edini del, ki je med nošenjem v stiku s tlemi in se zato lahko šteje za „zunanji podplat“ iz poglavja 64. Poleg tega objektivne značilnosti (npr. kroj in material) artikla kažejo, da se obutev lahko uporablja samo za ritmično gimnastiko.
               
            
         
      
         
      
         (1)  Fotografije so zgolj informativne.